3. การประกอบธุรกิจของแต่ละสายผลิตภัณฑ์

  3.1 ลักษณะผลิตภัณฑ์หรือบริการ

ผลิตภัณฑ์ของบริษัทจำแนกได้ 3 กลุ่ม ตามรูปแบบการใช้งาน ดังนี้

1.  ผลิตภัณฑ์คอนกรีตมวลเบา ภายใต้เครื่องหมาย “ซุปเปอร์บล๊อก”

บมจ. ซุปเปอร์บล๊อก มีขั้นตอนในการผลิตผลิตภัณฑ์คอนกรีตมวลเบาที่สามารถปรับเปลี่ยนสัดส่วน
รูปแบบ และ/หรือ ขนาดของผลิตภัณฑ์ได้เพื่อให้สอดคล้องกับความต้องการของลูกค้า
ซึ่งลูกค้าของบริษัทสามารถสั่งสินค้าได้ตามขนาดสัดส่วนความกว้าง ความยาว และ/หรือความหนา
เพื่อนำไปใช้ก่อสร้างอาคารและที่อยู่อาศัยทั่วไป โรงงาน โรงแรม โรงพยาบาล
อาคารที่เป็นที่ตั้งหน่วยงานของรัฐ และ/หรือโครงการสาธารณูปโภคพื้นฐาน
โดยขนาดของสินค้ามีดังนี้

-   บล๊อกก่อผนัง

  ขนาดมาตรฐาน 30*60 และ 20*60 ซม. ความหนาตั้งแต่ 7.0-30 ซม.
  (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   ทับหลังเสริมเหล็กสำเร็จรูป

  ขนาดมาตรฐาน สูง 20 และ 30 ซม. ผลิตความยาวได้ถึง 3.60 ซม. (5.00 ซม.
  ในโรงงานแห่งที่ 2) ความหนาตั้งแต่ 10-30 ซม.
  (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นผนังเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 3.60 ซม. (5.00 ซม. ในโรงงานแห่งที่
  2) ความหนาตั้งแต่ 8-30 ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นพื้นเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 3.60 ซม. (5.00 ซม. ในโรงงานแห่งที่
  2) ความหนาตั้งแต่ 12.5-30 ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

-   แผ่นหลังคาเสริมเหล็กสำเร็จรูป

  ขนาดมาตรฐาน กว้าง 60 ซม. ผลิตความยาวได้ถึง 3.60 ซม. (5.00 ซม. ในโรงงานแห่งที่
  2) ความหนาตั้งแต่ 12.5-30 ซม. (สามารถสั่งผลิตความหนาเปลี่ยนแปลงได้ทุกๆ 0.5 ซม.)

ทั้งนี้ผลิตภัณฑ์คอนกรีตมวลเบาของบริษัทได้ผ่านการรับรองมาตรฐานอุตสาหกรรม
(มอก.1505-2541) เป็นรายแรกของประเทศไทย และได้รับการรับรองมาตรฐาน ISO
9001:2008 เป็นรายแรกและรายเดียวของผู้ผลิตคอนกรีตมวลเบาอบไอน้ำในประเทศไทย

2.  ผลิตภัณฑ์ปูนสำเร็จรูป “ซุปเปอร์บล๊อก” (Glue Mortar) เป็นปูนก่อและปูนฉาบ
    สำหรับคอนกรีต

มวลเบาโดยเฉพาะ โดยมีจำหน่ายในรูปของปูนก่อแห้ง โดย 1 ถุงบรรจุ 50 กิโลกรัม
ทั้งนี้ปูนก่อแห้ง 1 ถุงก่อได้ประมาณ 25 ตารางเมตร และปูนก่อเปียก โดย 1 ถุงบรรจุ 40
กิโลกรัม ทั้งนี้ ปูนก่อเปียก 1 ถุงก่อได้ประมาณ 10 ตารางเมตร

3.  เครื่องมือและอุปกรณ์ต่างๆ ที่ใช้สำหรับคอนกรีตมวลเบาโดยเฉพาะ ได้แก่ เกรียงปูนก่อ
    เหล็กเซาะ

ร่อง เลื่อยมือ และสว่านกวนปูน

  เทคโนโลยีที่ใช้ในการผลิต

บริษัทผลิตผลิตภัณฑ์คอนกรีตมวลเบาเกรด 4
โดยเครื่องจักรส่วนใหญ่ที่ใช้ในการผลิตผลิตภัณฑ์คอนกรีตมวลเบาเป็นเทคโนโลยีของ WEHRHAHN
จากประเทศเยอรมนี ซึ่งเป็นเครื่องจักรที่แพร่หลายและได้รับความนิยมจากผู้ผลิตอิฐมวลเบาใน 48
ประเทศทั่วโลก นานกว่า 60 ปี ส่งผลให้การผลิตผลิตภัณฑ์คอนกรีตมวลเบาของบริษัทมีคุณภาพสูง
และเป็นที่ยอมรับตามมาตรฐานสากล
บริษัทได้ทำการศึกษาวิจัยพัฒนาระบบควบคุมการผลิตโดยพัฒนาโปรแกรมคอมพิวเตอร์และอุปกรณ์ของเครื่องจักรที่ใช้ในการผลิต
เพื่อให้เครื่องจักรและกระบวน การผลิตมีความทันสมัย เพิ่มขีดความสามารถของเครื่องจักรให้สูงขึ้น
และรองรับกับการพัฒนาชั้นคุณภาพการผลิตที่สูงขึ้น
ปัจจุบันบริษัทเป็นผู้นำในการผลิตและจำหน่ายคอนกรีตมวลเบาเกรด 4
และจะดำเนินการผลิตคอนกรีตมวลเบาเกรด 6 ให้เป็นชั้นคุณภาพสูงสุดในประเทศไทย

การได้รับการส่งเสริมการลงทุน

บริษัทได้รับส่งเสริมการลงทุนในการผลิตแผ่นผนังและพื้นคอนกรีต (น้ำหนักเบา) สำเร็จรูป
ภายใต้พระราชบัญญัติส่งเสริมการลงทุน พ.ศ. 2520
ออกให้โดยคณะกรรมการส่งเสริมการลงทุนตามบัตรส่งเสริมเลขที่ 1168/2538 ลงวันที่ 29 มีนาคม
2538 โดยได้รับสิทธิประโยชน์หลักดังนี้

1.  ได้รับยกเว้นอากรขาเข้าสำหรับเครื่องจักรที่นำเข้า ตามที่คณะกรรมการพิจารณาอนุมัติ

2.  ได้รับลดหย่อนภาษีเงินได้นิติบุคคล สำหรับกำไรสุทธิเป็นระยะเวลา 8 ปี
    นับแต่วันที่มีรายได้จากการประกอบธุรกิจ

3.  ได้รับยกเว้นไม่ต้องนำเงินปันผลจากกิจการที่ได้รับการส่งเสริม
    ซึ่งได้รับการยกเว้นภาษีเงินได้นิติบุคคลไปรวมคำนวณเพื่อเสียภาษีเงินได้
    ตลอดระยะเวลาที่ได้รับการยกเว้นภาษีเงินได้นิติบุคคล

4.  ได้รับการลดหย่อนภาษีเงินได้นิติบุคคล สำหรับกำไรสุทธิที่ได้รับจากการลงทุน ในอัตราร้อยละ
    50 ของอัตราปกติ มีกำหนด 5 ปี นับจากวันที่พ้นกำหนดระยะเวลาในข้อ 2

ทั้งนี้ สิทธิประโยชน์ที่ได้รับในข้อ 1, 2 และ 3 นั้น บริษัทได้ใช้สิทธิประโยชน์ดังกล่าวครบถ้วนแล้ว
ทำให้สิทธิประโยชน์คงเหลือ ณ ปัจจุบัน คือ ข้อ 4

  3.2 การตลาดและภาวะการแข่งขัน

1.  นโยบายและลักษณะการตลาดของผลิตภัณฑ์ที่สำคัญ

1.  กลยุทธ์การแข่งขัน

    -   ด้านคุณภาพสินค้า

บมจ. ซุปเปอร์บล๊อก เน้นการผลิตคอนกรีตมวลเบา ที่ชั้นคุณภาพหนาแน่นสูงสุด
ในขณะที่คู่แข่งส่วนใหญ่ผลิตในชั้นคุณภาพความหนาแน่นต่ำ
จึงถือเป็นจุดเด่นของผลิตภัณฑ์ในการสร้างความแตกต่างของผลิตภัณฑ์
โดยคอนกรีตมวลเบาความหนาแน่นสูงกว่านั้น ส่งผลดีในหลายๆ ด้านต่อผนัง, อาคาร, บ้านเรือน
มากกว่า เมื่อเทียบกับคอนกรีตมวลเบาความหนาแน่นที่ต่ำกว่า เช่น กันไฟได้ดีและนานกว่า
ผนังมีความแข็งแรง คงทนมากกว่า, มีความแข็งแกร่งมากกว่า, ดูดซึมน้ำน้อยกว่า และไม่แตกร้าว

บริษัทเป็นผู้นำในการผลิตและจำหน่ายคอนกรีตมวลเบาเกรด 4
ซึ่งจัดว่าเป็นคอนกรีตมวลเบาที่มีคุณภาพสูงสุดในประเทศไทย
การที่คุณภาพของผลิตภัณฑ์ของบริษัทสูงกว่าสินค้าประเภทเดียวกันที่มีอยู่ในตลาด
ส่งผลให้ผลิตภัณฑ์ของบริษัทเป็นที่ต้องการ และยอมรับของลูกค้า

  ผลิตภัณฑ์คอนกรีตมวลเบา “ซุปเปอร์บล๊อก” มีคุณสมบัติเด่นในด้านคุณภาพสินค้า ดังนี้

  1. การกันความร้อนและทนไฟไหม้ จากการทดสอบพบว่าผนังที่ทำจากคอนกรีตมวลเบา
  “ซุปเปอร์บล๊อก” สามารถทนไฟได้นานถึง 4 ชั่วโมง
  และสามารถเป็นฉนวนกันความร้อนได้ดีกว่าอิฐมอญถึง 6 เท่า

2.  การเก็บความเย็น ซึ่งจะช่วยลดอุณหภูมิและความร้อนภายในอาคารที่พักอาศัย
    รวมถึงส่งผลให้เกิดประหยัดพลังงานในระยะยาว

3.  ความแข็งแกร่ง และสามารถรองรับแรงอัดได้มากกว่าอิฐมอญ
    โดยมีกำลังรับแรงอัดได้ไม่น้อยกว่าประมาณ 50 กิโลกรัมต่อตารางเซนติเมตร หรือ
    บล๊อกก่อผนัง “ซุปเปอร์บล๊อก” ขนาดมาตรฐาน 60*20*7.5 เซนติเมตร
    จะรับน้ำหนักได้ไม่น้อยกว่า 18 ตัน

4.  น้ำหนักของผลิตภัณฑ์ที่เบาเพียง 90 กิโลกรัมต่อตารางเมตร รวมฉาบ 2 ด้านนั้น
    เบากว่าผนังก่อด้วยอิฐมอญถึง 2 เท่า ดังนั้นช่วยประหยัดค่าใช้จ่ายโครงสร้างพื้นฐาน
    (Foundation) และ โครงสร้างอาคาร (structure)

5.  ขนาดมาตรฐานแน่นอนของผลิตภัณฑ์ ส่งผลให้ใช้งานได้ง่าย โดยฉาบได้ง่าย และรวดเร็วขึ้น
    รวมถึงไม่มีปัญหาจากการแตกร้าวของปูนฉาบ รวมทั้งลดปริมาณปูนฉาบ

6.  เลื่อยตัดแต่งได้ง่าย ก่อได้เร็วกว่าอิฐมอญ 3 เท่า

7.  การเก็บเสียงสามารถเก็บเสียงได้ดีกว่าอิฐมอญและปราศจากเสียงก้อง

นอกจากคุณภาพผลิตภัณฑ์ที่โดดเด่นดังกล่าวข้างต้นแล้ว จุดเด่นอีกประการหนึ่งคือ
เครื่องจักรที่ใช้ในการตัดผลิตภัณฑ์ สามารถตัดได้ละเอียดแม่นยำกว่าคู่แข่งในท้องตลาด
สามารถตัดได้ทุกๆ 5 มม. ในขณะที่สินค้าทั่วไป ตัดหนาได้ทุก 25 มม.
ดังนั้นผลิตภัณฑ์ของบริษัทจะมีให้ลูกค้าได้เลือกใช้ได้หลากหลายตามความต้องการที่แท้จริงของลูกค้า
สามารถตอบสนองงานก่อสร้างได้ในทุกๆ ความหนาผนัง และล่าสุด
ทางบริษัทได้ผลิตคอนกรีตมวลเบาที่มีความสูง 30 ซม. ซึ่งสูงกว่าคู่แข่งรายอื่นๆ ถึง 10
ซม.ทำให้ก่อสร้างได้รวดเร็วขึ้นกว่า 20 % และประหยัดปูนมากกว่า 30%
ทำให้ผู้ใช้ได้รับประโยชน์เพิ่มขึ้นจากรอยต่อที่น้อยลงและก้อนที่ใหญ่ขึ้น

-   ด้านราคา

สืบเนื่องจากนโยบายการผลิตที่ทางบริษัท ซุปเปอร์บล๊อก มุ่งเน้นเรื่องความหนาแน่นสูงมาโดยตลอด
ทำให้บริษัทเป็นผู้นำทางผลิตคอนกรีตมวลเบาคุณภาพสูง ซึ่งขณะนี้มีเพียงแห่งเดียวที่เป็นจุดแตกต่างนี้
ดังนั้นการกำหนดราคาขายย่อมสูงกว่าราคาตลาดอยู่แล้ว
ถึงแม้ในปัจจุบันจะมีคู่แข่งใช้วิธีตัดราคาขายหรือขายต่ำกว่าทุน เพื่อช่วงชิงส่วนแบ่งการตลาด
แต่บริษัทก็ได้ประชาสัมพันธ์และมุ่งเน้นในเรื่องคุณภาพที่เหมาะสมกับราคา
จึงทำให้ยังคงส่วนแบ่งการตลาดที่เท่าเดิมไว้ได้ ประกอบกับมีผู้ออกแบบ และ ผู้ใช้งานจำนวนมาก
ที่ใส่ใจเรื่องคุณภาพ ณ ระดับราคาที่เป็นธรรม ก็จะเจาะจงเลือกใช้ผลิตภัณฑ์ของบริษัทอย่างต่อเนื่อง

ทั้งนี้ บริษัทไม่มีนโยบายในการตัดราคาเพื่อแข่งขันกับคู่แข่ง
แต่จะมุ่งเน้นในเรื่องการประชาสัมพันธ์ให้ผู้บริโภคเลือกใช้วัสดุที่มีคุณภาพสูงและให้ความคุ้มค่าในระยะกลาง-ยาวมากกว่า
อีกทั้ง บริษัทได้กำหนดราคาจำหน่ายผลิตภัณฑ์ที่เหมาะสมเป็นธรรม โดยการกำหนดราคาของผลิตภัณฑ์
บริษัทใช้นโยบาย mark up cost ทั้งนี้ปัจจัยหลักที่นำมาพิจารณากำหนดราคาประกอบด้วย
ปริมาณการสั่งซื้อ เงื่อนไขการชำระเงิน ระยะทางการขนส่งไปถึงมือลูกค้า
และสถานการณ์ทางการตลาดในช่วงเวลานั้น

-   ด้านบริการ

นอกจากการให้ความสำคัญต่อคุณภาพผลิตภัณฑ์ตามที่กล่าวข้างต้นแล้ว
บริษัทยังได้ให้ความสำคัญต่อการให้บริการเพื่อให้ลูกค้าเกิดความพึงพอใจในด้านต่างๆ
โดยรายละเอียดมีดังนี้

1.  ลูกค้าสามารถสั่งผลิตภัณฑ์ตามความต้องการได้ ตามขนาด กว้าง ยาว และหนาได้(Made to
    Order) เนื่องจากบริษัทมีความยืดหยุ่นในการผลิตสินค้า
    และสามารถปรับเปลี่ยนแผนการผลิตได้

2.  บริษัทให้ความสำคัญในการจัดส่งสินค้าให้รวดเร็วและตรงต่อเวลาเพื่อให้ลูกค้าสามารถวางแผนงานของลูกค้าได้อย่างมีประสิทธิภาพ

3.  บริษัทให้ความสำคัญต่อการให้บริการหลังการขาย
    โดยบริษัทมีช่างเทคนิคเข้าไปที่ตั้งโครงการของลูกค้าเพื่อให้คำปรึกษาต่อลูกค้าในเรื่องต่างๆ
    อาทิ การใช้ผลิตภัณฑ์ การติดตั้ง และวิธีการฉาบผนัง

4.  บริษัทจัดให้มีการอบรมผู้ใช้-ผู้ออกแบบ ตามสถานศึกษา และ อบรมช่างก่อ-ฉาบ ทั่วประเทศ
    ในทุกภูมิภาคที่มีการก่อสร้าง

1.  ลักษณะลูกค้าและกลุ่มลูกค้าเป้าหมาย ในปี 2551

  ลักษณะลูกค้าของบริษัท จะแบ่งกลุ่มใหญ่ๆ ได้ 2 กลุ่ม คือ

1.  กลุ่มลูกค้าโครงการ ซึ่งมีสัดส่วนประมาณ 80% เป็นกลุ่มซื้อขายโดยตรงกับบริษัท

จะมีทั้ง บริษัทรับเหมาก่อสร้างขนาดใหญ่-กลาง-เล็ก, บริษัทพัฒนาอสังหาริมทรัพย์ใหญ่-กลาง-เล็ก
บริษัทรับสร้างบ้าน, เจ้าของบ้าน, อพาตเม้นท์, โรงแรม, โรงงาน ต่างๆ

2.  กลุ่มตัวแทนค้าส่ง-ค้าปลีก ซึ่งมีสัดส่วนประมาณ 20%
    เป็นกลุ่มที่นำสินค้าไปจำหน่ายผ่านสถานที่ตั้งของลูกค้าอีกทอด
    เพื่ออำนวยความสะดวกแก่ผู้ใช้รายสุดท้ายซึ่งครอบคลุมกระจายทั่วประเทศ

กลุ่มลูกค้าเป้าหมาย จะเป็นกลุ่มผู้ใช้อิฐมอญ ซึ่งเป็นกลุ่มใหญ่ที่ใช้งานก่อผนังทั้งหมดในประเทศ
และกลุ่มผู้รับเหมา, เจ้าของโครงการที่ต้องการวัสดุที่มีคุณภาพ และการก่อสร้างที่รวดเร็ว,
สินค้ามีส่งให้ในทุกฤดูกาล

1.  การจำหน่ายและช่องทางการจำหน่าย

ปัจจุบันผลิตภัณฑ์คอนกรีตมวลเบาของบริษัท จำหน่ายในประเทศเกือบทั้งหมด
โดยมีสินค้าเพียงบางส่วนส่งออกไปยังประเทศมาเลเซีย สิงคโปร์ และ ออสเตรเลีย
ซึ่งช่องทางการจำหน่ายหลักของบริษัทแบ่งเป็น 2 ช่องทาง ดังนี้

(1) จำหน่ายโดยตรงต่อลูกค้า สัดส่วนประมาณร้อยละ 80 ของยอดขายรวม
โดยบริษัทมีหน่วยงานขายที่ประกอบด้วยวิศวกร สถาปนิก และพนักงานขายทั่วไป
ซึ่งมีความเข้าใจผลิตภัณฑ์เป็นอย่างดีดำเนินการติดต่อจำหน่ายโดยตรงต่อลูกค้า
ลูกค้าที่ซื้อสินค้ากับบริษัทโดยตรง มีทั้งลูกค้าที่ซื้อสินค้าไปใช้งานในโครงการของตนเอง ได้แก่
ผู้ประกอบการธุรกิจพัฒนาอสังหาริมทรัพย์ ผู้รับเหมาก่อสร้างขนาดใหญ่ กลาง และ เล็ก

(2) จำหน่ายผ่านร้านค้าที่ขายอุปกรณ์เกี่ยวกับการก่อสร้าง สัดส่วนประมาณร้อยละ 20
ของยอดขายรวม
โดยร้านค้าดังกล่าวประกอบธุรกิจค้าส่งและค้าปลีกอุปกรณ์เกี่ยวกับก่อสร้างอาคารและที่อยู่อาศัยแบบครบวงจร
และได้สั่งซื้อผลิตภัณฑ์เพื่อไปจำหน่ายต่อ
ปัจจุบันบริษัทมีร้านค้าที่ขายผลิตภัณฑ์ของบริษัทในทุกภาคทั่วประเทศ
โดยบริษัทได้มีการกำหนดจำนวนตารางเมตรที่ต้องจำหน่ายขั้นต่ำต่อเดือน
และราคาขั้นต่ำสุดที่จะเสนอขายลูกค้า

ทั้งนี้ สินค้าของบริษัทที่มีคุณภาพสูง มีราคาไม่ต่างจากสินค้าของคู่แข่งมากนัก
ที่ผ่านมาสินค้าของบริษัทจะครอบคลุมกลุ่มลูกค้าทั้งโครงการก่อสร้างที่อยู่อาศัย
โครงการก่อสร้างอาคารสำนักงาน และอาคารสูง

1.  ภาวะอุตสาหกรรมและการแข่งขัน

ผลิตภัณฑ์คอนกรีตมวลเบา ซึ่งได้แก่ บล๊อกก่อผนัง
แผ่นผนังสำเร็จรูปและเสาเอ็นทับหลังสำเร็จรูปเป็นสินค้าขั้นกลาง ซึ่งเป็นวัสดุที่ใช้ในการก่อสร้าง
ดังนั้น อุตสาหกรรมผลิตคอนกรีตมวลเบาจึงขึ้นอยู่กับธุรกิจอสังหาริมทรัพย์ กล่าวคือ
หากธุรกิจอสังหาริมทรัพย์ขยายตัวทำให้ความต้องการใช้วัสดุก่อสร้างเพิ่มขึ้น
การขยายตัวดังกล่าวจะส่งผลให้มีความต้องการคอนกรีตมวลเบาเพิ่มขึ้น

นอกจากคอนกรีตมวลเบาจะถูกนำมาใช้ในการสร้างบ้าน อาคาร และตึกใหม่ ผู้รับเหมา
ก่อสร้างยังนำคอนกรีตมวลเบามาใช้เป็นวัสดุทดแทนอิฐมอญ ใช้ในการซ่อมบำรุงและ
ใช้ในการต่อเติม/ปรับปรุงอาคารเดิมที่มีอยู่แล้ว

ภาวะอุตสาหกรรมของธุรกิจอสังหาริมทรัพย์

ภาวะธุรกิจอสังหาริมทรัพย์โดยรวมในปี 2551 มีภาวะชะลอตัวลงจากปี 2550
เนื่องมาจากปัจจัยลบด้านต่างๆ ตั้งแต่สถานการณ์ทางการเมืองที่ยังขาดเสถียรภาพ
จากปัญหาความแตกแยกภายในประเทศ จนต้องเปลี่ยนรัฐบาลถึง 3 รัฐบาลใน 1 ปี
ทำให้นโยบายต่างๆ ขาดความต่อเนื่อง และหยุดชะงัก ส่งผลต่อความเชื่อมั่นในการลงทุน
รวมถึงในช่วงครึ่งปีแรกที่ได้รับผลกระทบจากภาวะเงินเฟ้อที่ปรับตัวเพิ่มขึ้นเพราะราคาน้ำมัน
ทำให้ราคาวัสดุก่อสร้างมีการปรับตัวเพิ่มขึ้นด้วยเช่นกัน อีกทั้งในครึ่งปีหลัง
ยังมีวิกฤตการณ์ซับไพร์มในสหรัฐที่ส่งผลทำให้เกิดการปิดตัวลงของสถาบันการเงินขนาดใหญ่
และเกิดปัญหาการว่างงานกระทบในมุมกว้างและรุนแรงไปทั่วโลกรวมถึงประเทศไทยโดยผลกระทบทางตรงที่เห็นได้ชัดเจนที่สุด
คือการทำให้ดัชนีความเชื่อมั่นผู้บริโภคอยู่ในระดับต่ำสุดในรอบ 10
ปีที่ผ่านมาด้วยปัจจัยต่างๆโดยเฉพาะความผันผวนของต้นทุน

เมื่อมองในด้านภาพรวมของตลาดอสังหาริมทรัพย์ปี 2551 แม้ว่าจะมีการชะลอตัวลง
แต่ถึงอย่างไรก็ตามคอนโดมิเนียมก็ยังคงมีสัดส่วนสูงสุดเมื่อเปรียบเทียบกับที่อยู่อาศัยประเภทอื่น
โดยมีส่วนแบ่งการตลาดอยู่ที่ 48% ซึ่งตลาดคอนโดมิเนียมมีการเปิดตัวทั้งหมดประมาณ 33,000
ยูนิตจากประมาณ 92 โครงการ ส่วนใหญ่จะมีราคาขายอยู่ในช่วง 1-3 ล้าน
มีการชะลอการเปิดตัวโครงการใหม่ตั้งแต่ต้นปี เนื่องจากมีความกังวลเรื่อง Over Supply จากปี
2550 ทำให้บางบริษัทที่ประกอบธุรกิจประเภทนี้เปิดตัวคอนโดลดลง
หรือเปลี่ยนเป็นการพัฒนาเป็นที่อยู่อาศัยแนวราบมากขึ้น
มีผลทำให้ซัพพลายในภาพรวมของตลาดลดลงจากปีที่ผ่านมา โดยซัพพลาย
ทั้งหมดของตลาดทั้งปีลดลงประมาณ 45% สำหรับด้านดีมานด์
ผู้บริโภคชะลอการตัดสินใจซื้อเพราะไม่มั่นใจในภาวะเศรษฐกิจและการเมือง

สำหรับแนวโน้มธุรกิจอสังหาริมทรัพย์ในปี 2552 คาดว่าจะอยู่ในภาวะชะลอตัว
เนื่องจากปัจจัยลบทางด้านการเมืองและเศรษฐกิจ ทั้งภายใน และภายนอกประเทศ
โดยปัญหาที่ชัดเจนและหลายฝ่ายกังวล ได้แก่ ปัญหาวิกฤตการณ์ซับไพร์ม
ที่ได้ขยายตัวจนเป็นปัญหาวิกฤตเศรษฐกิจโลก และส่งผลกระทบเป็นวงกว้าง
โดยประเทศไทยก็ได้รับผลกระทบหลักในด้านการส่งออก และการท่องเที่ยว
อาจส่งผลทำให้แนวโน้มการว่างงานเพิ่มสูงขึ้น

ด้านราคาน้ำมัน ถือเป็นอีกปัจจัยหนึ่งที่มีผลต่อต้นทุนของภาคธุรกิจอสังหาริมทรัพย์ ซึ่งในปี 2551
ที่ผ่านมามีความผันผวนอย่างมาก และมีแนวโน้มว่าราคาน้ำมันยังจะผันผวนต่อไปในปี 2552
แต่อยู่ในระดับช่วงที่สูงขึ้นจากปลายปี 2551 ไม่มากนัก
เนื่องจากสาเหตุความไม่สงบในตะวันออกกลาง และคาดว่าคงไม่รุนแรงดังเช่นปีที่ผ่านมา

ในด้านการปล่อยสินเชื่อของธนาคาร มีแนวโน้มว่าจะมีความเข้มงวดมากขึ้น
อย่างไรก็ตามก็ยังมีปัจจัยบวกในด้านดอกเบี้ยที่มีการลดต่ำลง
ส่งผลทำให้ผู้บริโภคมีความสามารถในการผ่อนชำระหนี้มาก

ภาวะอุตสาหกรรมของธุรกิจผลิตคอนกรีตมวลเบา

อุตสาหกรรมผลิตคอนกรีตมวลเบาในไทยเริ่มนำเข้าเทคโนโลยีเพื่อใช้ในการผลิตคอนกรีตมวลเบาโดยเริ่มผลิตครั้งแรกประมาณปี
2538 คอนกรีตมวลเบาเป็นผลิตภัณฑ์ที่มีคุณสมบัติในด้านอัตราการทนไฟ การนำความร้อน
ค่ากำลังรับแรงอัด และน้ำหนักสูงกว่าอิฐมอญ และคอนกรีตประเภทอื่น ดังนั้น
คอนกรีตมวลเบาจึงเป็นวัสดุก่อสร้างที่ได้รับความนิยมทั่วโลก
และเริ่มเป็นที่ยอมรับของเจ้าของโครงการตึกสูงทั้งเอกชนและรัฐบาล ผู้รับเหมาก่อสร้าง
และเจ้าของบ้าน โดยเป็นวัสดุที่เหมาะสำหรับตึกสูง ตึกขนาดกลาง และขนาดเล็ก
รวมถึงบ้านพักอาศัยที่ต้องการความแข็งแกร่ง การกันความร้อน และการรักษาความอุณหภูมิ
นอกจากนี้ คอนกรีตมวลเบายังมีน้ำหนักเบากว่าเมื่อเปรียบเทียบกับวัสดุก่อสร้างประเภทอื่น
จึงทำให้สะดวกในการเคลื่อนย้ายเวลาก่อสร้าง และยังประหยัดต้นทุนด้านโครงสร้างและฐานราก
เช่นโครงสร้างเสาเข็ม และคานรับน้ำหนัก เป็นต้น

ปัจจุบัน คอนกรีตมวลเบาตามการรับรองมาตรฐานอุตสาหกรรม (มอก.1505)
กระทรวงอุตสาหกรรมสามารถแบ่งเกรดผลิตภัณฑ์คอนกรีตมวลเบาตามคุณสมบัติผลิตภัณฑ์ได้เป็น 4
เกรด ได้แก่ เกรด 2 เกรด 4 เกรด 6 และ เกรด 8 ซึ่งคุณสมบัติเรียงลำดับจากต่ำไปสูง
โดยมีรายละเอียดดังนี้

+----------------------+-----------+-----------+----------+----------+
| คุณสมบัติ               | ตา        |           |          |          |
|                      | รางเปรียบเ |           |          |          |
|                      | ทียบคุณสมบัติ |           |          |          |
+----------------------+-----------+-----------+----------+----------+
|                      | เกรด 2    | เกรด 4    | เกรด 6   | เกรด 8   |
+----------------------+-----------+-----------+----------+----------+
| น้ำหนักผนังต่อตารางเมตร  | 85        | 90        | 95       | 100      |
|                      | กก./ตรม.  | กก./ตรม.  | กก./ตรม. | กก./ตรม. |
+----------------------+-----------+-----------+----------+----------+
| ค่ากำลังรับแรงอัด        | 35        | 50        | 75       | 100      |
|                      | ก         | ก         | กก       | กก       |
|                      | ก./ตร.ซม. | ก./ตร.ซม. | ./ตร.ซม. | ./ตร.ซม. |
+----------------------+-----------+-----------+----------+----------+
| อัตราการทนไฟ          | 2 ชั่วโมง   | 4 ชั่วโมง   | 4 ชั่วโมง  | 4 ชั่วโมง  |
| (ความทนไฟ)           |           |           |          |          |
+----------------------+-----------+-----------+----------+----------+
| อัตราการนำความร้อน     | 0.089     | 0.089     | 0.135    | 0.150    |
|                      | วัตต์/ม./   | วัตต์/ม./   | วัตต์/ม./อ | วัตต์/ม./อ |
| (                    | องศาเคลวิน | องศาเคลวิน | งศาเคลวิน | งศาเคลวิน |
| ยิ่งต่ำยิ่งไม่สะสมความร้อน) |           |           |          |          |
+----------------------+-----------+-----------+----------+----------+
| ค่าการกันเสียง          | 36 เดซิเบล | 38 เดซิเบล | 40       | 42       |
|                      |           |           | เดซิเบล   | เดซิเบล   |
| (ห                   |           |           |          |          |
| นาแน่นสูงเพิ่มการกันเสียง) |           |           |          |          |
+----------------------+-----------+-----------+----------+----------+

ที่มา : บมจ. ซุปเปอร์บล๊อก

สำหรับแนวโน้มของอุตสาหกรรมการผลิตคอนกรีตมวลเบาในอนาคต
อาจจะมีแนวโน้มที่ชะลอตัวลงบ้างตามภาคธุรกิจอสังหาริมทรัพย์แต่ไม่มากนัก
เนื่องจากความต้องการคอนกรีตมวลเบาเพิ่มขึ้นเพราะมีการเลือกใช้อย่างแพร่หลายทดแทนการใช้อิฐมอญหรืออิฐบล็อก
สามารถใช้ได้ในอาคารทุกประเภทนอกเหนือจากอาคารพักอาศัยไม่ว่าจะเป็น โรงเรียน โรงงาน
โรงพยาบาล สำนักงาน คลังสินค้า ฯลฯ ประกอบกับผู้บริโภคทั่วไป
และผู้ประกอบการธุรกิจอสังหาริมทรัพย์เริ่มมีความเข้าใจเกี่ยวกับคุณสมบัติพิเศษของผลิตภัณฑ์มากขึ้น
อาทิ การประหยัดพลังงาน ความคงทน คุณสมบัติที่ทนไฟได้นานถึง 4 ชั่วโมง
และความรวดเร็วในการก่อสร้าง
ส่งผลให้ผู้ประกอบการมีแนวโน้มการใช้คอนกรีตมวลเบาทดแทนวัสดุก่อสร้างประเภทอื่นๆ

ภาพรวมการแข่งขัน

ภาพรวมของการแข่งขันในปี 2551 ยังคงมีอยู่ โดยเน้นเรื่องของคุณภาพสินค้ามากขึ้น
เนื่องจากอิฐมวลเบาเป็นที่รู้จัก ผู้ออกแบบและเจ้าของโครงการนิยมเลือกใช้ชั้นคุณภาพที่สูงขึ้น
และมีความนิยมใช้แพร่หลายมากขึ้น
มีหลายโครงการที่ปรับเปลี่ยนวัสดุก่อผนังนำอิฐมวลเบาไปใช้ทดแทนผนังอิฐมอญและอิฐบล็อกเพิ่มมากขึ้น

สำหรับเครื่องจักรที่ใช้ในการผลิตของบริษัท ซุปเปอร์บล๊อก จำกัด (มหาชน) เป็นเครื่องจักรจาก
WEHRHAHN ซึ่งเป็นที่ยอมรับว่าเป็นเครื่องจักรที่มีความทันสมัย ทั้งนี้ สินค้าที่ผลิตโดย บริษัท
ซุปเปอร์บล๊อก จำกัด (มหาชน) เป็นสินค้ามาตรฐานเกรดที่สูงที่สุดในประเทศไทย คือ
ชั้นคุณภาพเกรด 4 ตามมาตรฐานผลิตภัณฑ์อุตสาหกรรม มอก. 1505-2541
จะเห็นว่าคอนกรีตมวลเบาชั้นคุณภาพเกรด 4 จะมีความหนาแน่นมากกว่า และมีความแข็งแรง
ดังนั้นคอนกรีตมวลเบาเกรด4 จึงสามารถรับแรงอัดได้มากกว่าคอนกรีตมวลเบาชั้นคุณภาพเกรด 2
และจากผลการทดสอบการทนไฟ คอนกรีตมวลเบาชั้นคุณภาพเกรด 4
จะมีอัตราการทนไฟสูงกว่าคอนกรีตมวลเบาชั้นคุณภาพเกรด 2 ประมาณ 2 เท่า

นอกจากนี้ สินค้าของบริษัท ซุปเปอร์บล๊อก จำกัด (มหาชน) ยังมีความหลากหลายกว่า
โดยสามารถผลิตบล๊อกมาตรฐานได้ที่ขนาด 20*60 ซม. และ 30*60 ซม.
และสามารถผลิตความหนาที่เปลี่ยนแปลงได้ทุก 0.5 ซม. (คือตั้งแต่ความหนา
5.0,...7.0,7.5,8.0,8.5,9.0,9.5,10.0,10.5,11.5,12.0,12.5......30.0 ซม.)

ตารางเปรียบเทียบคุณสมบัติผลิตภัณฑ์คอนกรีตที่วางจำหน่ายในตลาด

+------------------+----------------+----------------+----------------+
| คุณสมบัติ           | ตารางเ         |                |                |
|                  | ปรียบเทียบคุณสมบัติ |                |                |
+------------------+----------------+----------------+----------------+
|                  | คอนกรีตมวลเบา   | คอนกรีตมวลเบา   | อิฐมอญ /        |
|                  |                |                |                |
|                  | ของ ซุปเปอร์บล๊อก | ของคู่แข่งรายอื่นๆ  | คอนกรีตบล๊อก     |
+------------------+----------------+----------------+----------------+
| น้ำหนักผนังต่อตารางเ | 90 – กก./ตร.ม. | 85 กก./ตร.ม.   | 180 -200       |
| มตร (ลดอัตราการทร |                |                | กก./ตร.ม.      |
| ุดตัวจากสิ่งปลูกสร้าง) |                |                |                |
+------------------+----------------+----------------+----------------+
| ค่ากำลังรับแรงอัด (  | G4. = 50       | G2. = 35       | 35 กก./ซม.     |
| ความทนทานของผนัง) | กก./ซม.        | กก./ซม.        |                |
|                  |                |                |                |
|                  | G6. = 75       |                |                |
|                  | กก./ซม.        |                |                |
+------------------+----------------+----------------+----------------+
| อัตรากา           | 4 ชั่วโมง        | 2 ชั่วโมง        | 0.5 - 1 ชั่วโมง  |
| รทนไฟ (ความทนไฟ) |                |                |                |
+------------------+----------------+----------------+----------------+
| อัตราการนำความร้อน | 0.089          | 0.089          | 1.211          |
|  (กันความร้อน ยิ่งต่ำ |                |                |                |
| ยิ่งไม่สะสมความร้อน) | วัต             | วัต             | วัต             |
|                  | ต์/ม./องศาเคลวิน | ต์/ม./องศาเคลวิน | ต์/ม./องศาเคลวิน |
+------------------+----------------+----------------+----------------+
| การฝังท่อน้ำ – ไฟ   | เซาะร่อง        | เซาะร่อง        | ฝังยากต้อง       |
|                  | ทำงานได้ง่ายกว่า  | ทำงานได้ง่ายกว่า  | สกัดอาจทำให้เกิดร |
|                  |                |                | อยแตกร้าวภายหลัง |
+------------------+----------------+----------------+----------------+

ที่มา : บมจ.ซุปเปอร์บล๊อก

  3.3 การจัดหาผลิตภัณฑ์

1.  การผลิต

ปัจจุบันโรงงานเพื่อทำการผลิตผลิตภัณฑ์คอนกรีตมวลเบาแห่งที่ 1 ตั้งอยู่ที่ 9/1 หมู่11
ถนนสิงห์บุรีปากดง ตำบลบางระจัน อำเภอค่ายบางระจัน จังหวัดสิงห์บุรี บนเนื้อที่ 58 ไร่
ซึ่งประกอบด้วยพื้นที่สำหรับเก็บกองทราย โรงบดแร่ โรงบดทราย โรงซ่อมบำรุง
และโรงผลิตคอนกรีตมวลเบา โดยมีกำลังการผลิตสูงสุดปีละประมาณ 2.30 ล้านตารางเมตรต่อปี
นอกจากนี้บริษัทยังมีแหล่งวัตถุดิบที่สำคัญได้แก่
แหล่งทรายเป็นของบริษัทเองซึ่งตั้งอยู่บริเวณใกล้เคียงกับที่ตั้งของโรงงาน
แหล่งทรายดังกล่าวมีพื้นที่ประมาณ 187 ไร่ ประกอบด้วยทรายที่มีคุณภาพเป็นจำนวนมากพอ
สามารถรองรับต่อการผลิตของบริษัทได้ในอนาคต

เครื่องจักรที่ใช้ในการผลิตของโรงงานแห่งที่ 1 มีกำลังการผลิต ดังนี้

  ------------------------------ -------------- -------------- -------------- --------------
                                 ปี 2548         ปี 2549         ปี 2550         ปี 2551

  กำลังการผลิตสูงสุดต่อปี(ตารางเมตร)   2,300,000.00   2,300,000.00   2,300,000.00   2,300,000.00

  ปริมาณการผลิตจริงต่อปี(ตารางเมตร)   1,441,495.87   1,282,185.00   1,287,990.00   1,187,593

  อัตราการใช้กำลังการผลิต (ร้อยละ)    62.67          55.75          55.99          51.61
  ------------------------------ -------------- -------------- -------------- --------------

หมายเหตุ : โรงงานผลิตแห่งที่ 2 มีกำลังการผลิตเท่ากับ 2.3 ล้านตารางเมตร รวม 2
โรงงานมีกำลังการผลิตเท่ากับ 4.6 ล้านตารางเมตร

ณ วันที่ 31 ธันวาคม 2551 บริษัทมีพนักงานรวมทั้งสิ้น 173 คน แบ่งเป็นพนักงานประจำโรงงาน
135 คน และพนักงานประจำสำนักงาน 38 คน การทำงานของพนักงานประจำโรงงานแบ่งเป็น 3
กะ กะละ 8 ชั่วโมง โดยบริษัทมีการทำงานครบทั้ง 3 กะ

2.  การจัดหาวัตถุดิบ

วัตถุดิบหลักที่ใช้ในการผลิตได้แก่ ทราย ซีเมนต์ ปูนขาว และสารกระจายฟองอากาศ
โดยวัตถุดิบที่สำคัญส่วนใหญ่ซึ่งได้แก่ ทราย ซีเมนต์ และปูนขาว สามารถจัดหาได้ในประเทศ
ส่วนของสารกระจายฟองอากาศ บริษัทนำเข้าจากประเทศออสเตรเลีย

-   ทราย

  บริษัทมีแหล่งทรายอยู่บริเวณห่างจากโรงงานเพียง 4 กิโลเมตร
  ซึ่งมีปริมาณมากเพียงพอที่จะสามารถใช้ในการผลิตคอนกรีตมวลเบาของบริษัทได้ในอนาคต

-   ปูนซีเมนต์

  ปัจจุบัน บริษัทซื้อปูนซีเมนต์จากตัวแทนจำหน่ายของ บริษัท ปูนซีเมนต์ไทย จำกัด (มหาชน)
  นอกจากนี้
  บริษัทสามารถซื้อปูนซิเมนต์จากตัวแทนจำหน่ายของผู้ประกอบการผลิตปูนซิเมนต์หลายรายได้แก่
  ตัวแทนจำหน่ายของบริษัท ปูนซีเมนต์นครหลวง จำกัด (มหาชน) และ บริษัท ปูนซิเมนต์เอเชีย
  จำกัด (มหาชน) ทั้งนี้ ตั้งแต่บริษัทเริ่มผลิตเชิงพาณิชย์
  บริษัทยังไม่เคยประสบปัญหาในการขาดแคลนปูนซีเมนต์

-   ปูนขาว

  ปัจจุบันปริมาณผลิตปูนขาวยังมีสัดส่วนสูงกว่าปริมาณการใช้ปูนขาว ทั้งนี้
  บริษัทซื้อปูนขาวจากผู้ประกอบการผลิตปูนขาว 3 ราย
  โดยผู้ขายปูนขาวจะส่งหนังสือเสนอราคาที่จะซื้อขายในระยะเวลา 1 ปี ให้แก่บริษัท

1.  ขั้นตอนการผลิต

การผลิตคอนกรีตมวลเบา จะเริ่มต้นจากการบดทรายด้วยเครื่องบดให้ได้ความละเอียดประมาณ 90
ไมครอน แล้วนำทรายที่ได้ใส่ในถังกวนเพื่อป้องกันการตกตะกอน ในที่นี้จะเรียกว่า Sand Slurry
ถ้าอุณหภูมิสูงเกินไป จะนำมาผ่านเครื่องหล่อเย็นเพื่อปรับให้อุณหภูมิต่ำลง

วัตถุดิบชนิดอื่นจะถูกเก็บใน SILOS เช่น ซีเมนต์ปอร์ตแลนด์ประเภท 1 ปูนขาว
สารกระจายฟองอากาศ และเศษบล๊อก หลังผ่านการบดละเอียดแล้ว
อลูมิเนียมซึ่งเป็นตัวก่อให้เกิดฟองอากาศ จะถูกนำมาผสมน้ำในอัตราส่วนที่กำหนด
และใช้ในถังกวนเพื่อป้องกันการตกตะกอนเช่นเดียวกับ Sand Slurry

วัตถุดิบทั้งหมดจะถูกนำมาชั่งในสัดส่วนที่กำหนดก่อนจะเทลงในเครื่องผสม
และเมื่อผสมกันเข้าที่แล้วก็จะเทส่วนผสมทั้งหมดลงในแม่พิมพ์ซึ่งวัตถุดิบในแม่พิมพ์นี้ จะเรียกว่า เค้ก
โดยแม่พิมพ์จะถูกนำไปในห้องบ่มที่มิดชิดเพื่อบ่มเค้กให้รักษาอุณหภูมิไว้ เค้กจะค่อยๆ
พองตัวขึ้นจนเต็มแม่พิมพ์ เนื่องจากปฏิกิริยาเคมีก่อให้เกิดความร้อนและก๊าซไฮโดรเจน
ความร้อนยังเร่งให้ซีเมนต์แข็งตัวเร็วขึ้น โดยใช้เวลาในการบ่มประมาณ 2-3 ชั่วโมง

จากนั้นแม่พิมพ์จะถูกนำมาเปิดออกเพื่อนำเค้กไปตัดตามขนาดที่ต้องการ
แล้วจึงลำเลียงเข้าไปไว้ในตู้อบไอน้ำที่ความดัน 11.5 เท่าของบรรยากาศ อุณหภูมิ 180
องศาเซลเซียส เป็นเวลาประมาณ 13-16 ชั่วโมง

เค้กที่ผ่านกระบวนการดังที่กล่าวข้างต้นจนเป็นบล๊อกแล้ว
จะถูกลำเลียงออกจากตู้อบไอน้ำเพื่อนำมาแยก
เนื่องจากในขั้นตอนหลังจากการตัดแล้วยังมีหน้าสัมผัสของรอยตัดบางส่วนมีเนื้อประสานกัน
ทำให้ต้องทำการแยกก่อนแล้วจึงนำไปเลียงในพาเลท

[]

ขั้นตอนการผลิตที่กล่าวมาทั้งหมดจะถูกควบคุมด้วยคอมพิวเตอร์ทั้งหมด และเป็นระบบอัตโนมัติ 100%
ทำให้คอนกรีตมวลเบาของบมจ. ซุปเปอร์บล๊อก มีคุณภาพคงที่และได้มาตรฐานเดียวกันตลอด
อย่างไรก็ตามการตรวจสอบคุณภาพจะถูกดำเนินการอย่างสม่ำเสมอเพื่อป้องกันการผลิตพลาดและความเสียหายที่จะเกิดขึ้น

2.  ผลกระทบต่อสิ่งแวดล้อม

บริษัทใช้เทคโนโลยีในการผลิตที่ทันสมัย รวมทั้งใช้เครื่องจักรที่มีคุณภาพในการผลิต
จึงไม่ก่อให้เกิดผลกระทบต่อสิ่งแวดล้อม
ทั้งนี้บริษัทมีระบบควบคุมกระบวนการผลิตผลิตภัณฑ์คอนกรีตมวลเบาที่มีประสิทธิภาพ
และสอบทานอย่างต่อเนื่อง
เพื่อป้องกันไม่ให้เกิดผลกระทบต่อสิ่งแวดล้อมตามเงื่อนไขของมาตรฐานสากล ISO 9001:2000
บริษัทได้รับใบรับรองการผ่านเกณฑ์การประเมินสถานที่ทำงาน “สะอาด ปลอดภัย ไร้มลพิษ”
จากกรมอนามัยในปี 2544 ทั้งนี้ โรงงานของบริษัทอยู่ภายใต้การควบคุมของกระทรวงอุตสาหกรรม
โดยบริษัทไม่เคยได้รับการร้องเรียนเรื่องดังกล่าว

3.3.5 งานที่ยังไม่ได้ส่งมอบ

ไม่มี เนื่องจากบริษัทมีการรับรู้รายได้เมื่อมีการส่งมอบสินค้า